เรื่องร้องเรียน: ด้วยความเคารพ ผมเห็นด้วยกับทางลาดสำหรับผู้พิการครับ จริงๆ ควรมีนานแล้ว แต่ทางลาดนี้ ในส่วนของปลายทางลาด ไม่ควรกินพื้นที่ของทางม้าลายครับ   หากเลื่อนทางลาดไปข้างหน้า บริเวณร้านขายยา และให้บริเวณปลายทางของทางลาดไม่กินพื้นที่ทางม้าลาย จะปลอดภัยกว่านี้ครับ
การดำเนินการของเจ้าหน้าที่: 📣บริษัท กรุงเทพธนาคม ขอขอบคุณสำหรับการแจ้งข้อเสนอแนะครับ  บริษัทฯ ขอชี้แจงเพิ่มเติมทางม้าลายและทางเท้าบริเวณถนนเจริญนคร 13 (ฝั่งแม่น้ำ) มีความสูงของทางเท้า 2 ระดับ สูงจากระดับถนน 44 Cm. (ทางเท้าโดยทั่วไปมีความสูงที่ 5-18 Cm.) มีไว้เพื่อประโยชน์ในการป้องกันน้ำท่วม ซึ่งจะช่วยป้องกันความเสียหายให้แก่ประชาชนในชุมชนได้ ซึ่งการจัดทำทางลาดที่ความชัน 1 ต่อ 10 ทางเท้าจะต้องมีความกว้างอย่างน้อย 4.4 เมตร แต่หน้างานมีทางเท้าความกว้างเพียง 4.07 เมตร จึงไม่สามารถจัดทำทางลาดคนพิการตามรูปแบบปกติได้ แต่เพื่อเป็นการอำนวยความสะดวกของผู้พิการ บริษัทได้ปรับปรุงรูปแบบทางลาดคนพิการบริเวณเจริญนคร 13  ให้สอดคล้องตามกายภาพในพื้นที่ และส่งผลกระทบต่อสาธารณูปโภคทั้งบนดินและใต้ดินที่เป็นอุปสรรคต่อการก่อสร้างทางลาดให้น้อยที่สุด ได้แก่ ท่อและฝาท่อระบายน้ำ เสาสัญญาณไฟจราจรคนเดินข้าม ป้ายบอกทางวัดทองเพลง ซึ่งได้จัดทำทางลาดสำหรับผู้พิการ ตามรูปแบบที่ได้รับอนุญาตจากสำนักการโยธา กรุงเทพมหานคร  บริษัทฯ ต้องขออภัยในความไม่สะดวกครับ 👷บริษัทฯ ขอขอบคุณครับ🙏
ความเห็นของผู้แจ้ง: ขอบคุณที่รับปัญหาไว้พิจารณาครับผม
พื้นที่: แขวงคลองต้นไทร เขตคลองสาน กรุงเทพมหานคร